Covid-19-statistieke: Tekort aan toetsmiddels pla | Maroela Media
Die Thusong-sentrum vir Covid-19-pasiënte. (Foto: Phando Jikelo/ANA)
Nog 43 Covid-19-verwante sterftes is in Suid-Afrika bevestig wat die landwye totaal nou op 524 te staan bring.
Dr. Zweli Mkhize, minister van gesondheid, het Dinsdagaand gesê 24 264 bevestigde gevalle van die nuwe virussiekte is nou in Suid-Afrika aangemeld. Dit is 649 meer sedert die vorige dag se syfers bekend gemaak is. Tot dusver het 12 741 mense – oftewel 53% – reeds van die siekte herstel.
Meer as 9 000 toetse uit 605 9911 is in die afgelope 24-uursiklus gedoen.
"As land kom ons nou te staan voor die wêreldwye uitdaging van 'n tekort aan toetsreageermiddels [die stof wat gebruik word om toetse te doen]. Ons verstaan dit word ook 'n al hoe groter probleem in talle ander lande," het Mkhize gesê.
Volgens die minister probeer Suid-Afrika om die toetsmiddels van verskillende verskaffers oor die wêreld heen te bekom.
Die meeste gevalle word steeds in die Wes-Kaap bevestig. Altesaam 65,2% (15 829) van alle gevalle is in dié provinsie aangemeld. Die provinsie word gevolg deur Gauteng, KwaZulu-Natal en die Oos-Kaap.
(Grafika: Elsabe Erasmus)
Dis ook seker die Wes Kaap se skuld
Daar is al meer mense in die kaap getoets in vergelyking teen die ander provinsies.en die kaap is mos DA.en so wil die anc die weskaap laat sleg lyk
Een van die vernaamste redes vir die hoë infeksiesyfers in die Wes Kaap is die aanhoudende gependel tussen Wes-Kaap en Oos-Kaap vir "begrafnisse". Die hoeveelheid begrafnisse regverdig nie lang rye taxis nie en wetstoepassing in die ANC beheerde Oos-Kaap uiters gebrekkig. Hieroor rep die Minister van Gesonheid geen woord nie. Sal eerder die Wes-Kaap regering blameer vir kwansuise swak monitering wat natuurlik loutere onsin is.
Ons het 'n tekort maar ons gaan nou die res van Afrika help. MET WAT ONS WASR KRY, EN MET WIE SE GELD? Hierdie regering is stapel gek. Laat Afrika hom self help.
Ek verstaan nou glad nie, net vanoggend op die tv sê die staat hou hulle toets toestelle en goed na ander Afrika lande gaan stuur, maar ons het nie genoeg nie. Waar kry hulle dan die goed wat hulle na die ander lande gaan stuur?